cyanic-selkie/wikianc huggingface dataset:
Մարի-Կատրին դ՛Օլնուա
Կենսագրություն
Մարի-Կատրինը նորմանդական ազնվականության փոքր ներկայացուցիչ էր։ Հայրը՝ Կլոդ Լը Ժյումելը, ով մտերիմ էր Նորմանդիայի լավագույն ընտանիքների հետ, երկար ժամանակ ծառայել էր Լյուի 14-րդի բանակում։ Մայրը՝ Ժյուդիթ Անժելիկ Լը Կուստըլիեն , գիտնական Մաղի Բղյունոյի զարմուհին էր։ Ինչպես ժամանակի սովորույթն էր թելադրում, Մարի Կատրինը, ով դեռ չէր բոլորել իր 16 ամյակը, 1666 թ. մարտի 8-ին, ծնողների թելադրանքով ամուսնանում է Ֆղանսուա դը լա Մոտի՝ Բղիում դ՛Օլնուայի բարոնի հետ։ Ամուսնական կյանքի ընթացքում նրանք ունեցան չորս երեխա։ Երեք տարի անց՝ 1669 թ., որոշելով ազատվել ամուսնուց, Մարի-Կատրինը, նրա մայրն ու երկու հանցակից (երկու ազնվականներ, որոնցից մեկը հավանաբար նրա մայրիկի սիրեկանն էր), օգտվում են (ամուսնու) ծառայողական դիրքի չարաշահմամբ դրամական միջոցների յուրացման փաստից, որն ամուսնու մեքենայությունների արդյունքն էր, համարվում էր հանցագործություն և պատժվում մահապատժով այդ ժամանակահատվածում։ Ամուսնուն ձերբակալում են Բաստիլում՝ Կոլբեղի հրամանի հիման վրա և այնուհետև ազատ արձակում։ Նա դեռ նոր էր արդարացվել իր դեմ արված զրպարտություններից, երբ նրան դատապարտում են՝ համարելով նախկին դավաճան, իսկ հետագայում նորեն արդարացվում է 1670 թ.: Նրա կնոջ «ընկերները» զրպարտության համար դատապարտվում են գլխատման։ Դավադրության բացահայտվելուց հետո բարոնուհին փախչում է և թաքնվում եկեղեցու դիակառքում։ Փախչելով դատապարտությունից՝ նա հավանաբար ճամփորդել է Եվրոպայում՝ 1672-73 թթ. Ֆլանդրիայում և 1675 թ.՝ Անգլիայում։ Փարիզ վերադառնալուց հետո՝ 1676 կամ 1677 թ. նա 1678 թ. դեկտեմբերին մեկնում է Իսպանիա, ուր նրա մայրը՝ Գյուդանի կոմսուհին, բնակվում է այնտեղ մինչ 1685 թ. Ֆրանսիա իր վերադառնալը՝ Լուի 14-րդի օգտին «արքունիքին մատուցած ծառայությունների համար»։ 1682 թ. մի այլ ճամփորդություն է անում Անգլիա՝ մինչ 1685 թ. Ֆրանսիա վերջնական վերադարձը։ Իր մատուցած ծառայությունների շնորհիվ նա իրավունք է ստանում վերադառնալ Ֆրանսիա։ 1700 թ. օգոստոսի 21-ին մահանում է նրա ամուսինը, ով արդեն մսխել էր իր և կնոջ ունեցվածքը։ Ամուսնու մահից հետո նա ստանում է ցավակցական հետևյալ գրությունը.
«Մխիթարանքս այն է, որ Դուք միշտ ունենաք այնքան ունեցվածք, որպեսզի շրջանցեք այն անձին, որը Ձեզ պարտք էր» ։
1690 թ., Փարիզում հաստատվելուց հետո, բարոնուհի դ՛Օլնուան գրական ակումբ է բացում, որի շնորհիվ ծանոթանում է այդ ժամանակվա երևելիների հետ։ Նույն թվականից սկսած տպագրում է իր պատմությունները՝ «Իսպանիայի արքունիքի մասին հիշողությունները», «Իպոլիտի պատմությունը», «Դուգլասի կոմսը կամ Իսպանիայի ճամփորդության հարաբերությունը» (տպագրվել են 1691 թ.), «Ֆրանսիայի արքունիքի արկածների հիշողությունները» (տպագրվել է 1692 թ.), «Արքունիքի բազմաթիվ մեծ արքայազների հիշողությունները» (1696 թ.): Այս գրական ստեղծագորոծությունների և դրանց հաջորդած հեքիաթների շնորհիվ Մարի-Կատրինը ճանաչում ձեռք բերեց։ Ֆրանսիայում տպագրված առաջին հեքիաթը «Երանության կղզի»-ն էր ։ Սա, որը ներառված էր «Իպոլիտի պատմություն» և «Դուգլասի կոմսը» ստեղծագործությունների մեջ, սկիզբ դրեց հեքիաթագրության ոճի զարգացմանը։ Մի շարք ստեղծագործություններ՝ Կապույտ թռչունը,  Ոսկեզոծ վարսերով գեղեցկուհին, Սպիտակ կատուն և այլն արտացոլում են այդ ժամանակվա հայտնի ավանդույթները և հասցեագրված են բարեկիրթ հասարակության չափահաս ընթերցողներին։
Այս հեքիաթները, որոնք վիպական արկածների վրա են հիմնված, հստակորեն նկատելի են հովվական, թատրոնի և ժամանակակից վեպի ազդեցությունները, չափից ավելի խառնում են շինծուությունը, որը հատկապես ընկալելի է արտահայտված ճաշակում, որը նա բաժանում է Լա Ֆոնտենի հետ և որն ընկալելի է նորաբանություններով, բնական անբռնազբոս վիճակով, ռեալիզմով և դաժանությամբ։
Մարի-Կատրինը Պադուի Ղիկովղատի ակադեմիա ընդունված յոթերորդ կինն էր, ով հայտնի էր «պերճախոս» և «Կլիո՝ պատմության մուսա» մականուններով։
Ծանոթագրություններ
Կատեգորիա:18-րդ դարի ֆրանսիացի գրողներ Կատեգորիա:Ֆրանսալեզու գրողներ Կատեգորիա:Ֆրանսիացի մանկագիրներ Կատեգորիա:Ֆրանսիացի վիպասաններ Կատեգորիա:Բանահավաքներ Կատեգորիա:Ֆրանսիացի կին գրողներ
Կախովկայի շրջան
Կախովկայի շրջան (Каховський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Կախովկա ։
Աշխարհագրություն
Շրջանի տարածքի մակերեսը կազմում է 1451 կմ²։
Բնակչություն
2005 թվականի մարդահամարի արդյունքներով շրջանում բնակվում էր 38400 մարդ։ Բնակչության խտությունը կազմում էր 26,46 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Հայոց գրերի երթ (արտ-ռելիեֆ նախագիծ)
«Հայոց գրերի երթ», արտ-ռելիեֆ նախագիծ Երևանի կենտրոնում՝ Մատենադարանի հարևանությամբ՝ Մաշտոցի պողոտա 51 հասցեից մինչև Սարմենի փողոցին հատվող մասում գտնվող պատի վրա։ Իրականացվել է 2016 թվականին ։
Պատմություն
«Հայոց գրերի երթ» արտ-ռելիեֆ նախագիծն իրականացրել է «Երևան 2.0» քաղաքային ինկուբատորը։ Նախագծի համար ընտրվել է Մատենադարանի հարևանությամբ՝ Մաշտոցի պողոտա 51 հասցեից մինչև Սարմենի փողոցին հատվող մասում գտնվող պատը։ «Հայոց գրերի երթ» արտ-ռելիեֆ նախագծի նպատակներն են ժամանակակից արվեստի միջոցով բարելավել քաղաքային միջավայրը, ստեղծել քաղաքի ժամանակակից խորհրդանիշեր, նպաստել զբոսաշրջության զարգացմանը և հանրայնացնել ազգային արժեքները։
Տվյալներ
Տառերը չժանգոտվող մետաղից են, դրանք պարուրող հայկական զարդանախշերը`արույրից։ Պատի խորշերից յուրաքանչյուրում կա այբուբենի մեկ կամ երկու տառ, իսկ երեկոյան ժամերին պատն ամբողջությամբ լուսավորվում է ։ Նախագծի շրջանակում պատի վրա տեղադրվել են նաև տեսահսկող համակարգեր և անվճար wi-fi :
Ծանոթագրություններ
Կատեգորիա:Երևանի հուշարձաններ Կատեգորիա:2016 հիմնադրումներ Երևանում
Կաժուեյրու (Ալագոաս)
Կաժուեյրու (պորտ.` Cajueiro), համայնք Բրազիլիայում՝ Ալագոաս նահանգի կազմում։ Գտնվում է Ալագոաս նահանգի արևելյան մարզում։ Մտնում է Մատա Ալագոանայի գավառի կազմի մեջ։ Բնակչությունը կազմում է 19 169 մարդ։ Տարածքը` 124 կմ2։
Կատեգորիա:Բրազիլիայի բնակավայրեր Կատեգորիա:Ալագոաս նահանգի բնակավայրեր
VERBEE
Նրա երկու երգերը ՝ «Зацепила»-ն և «Один»-ը, «ՎԿ» սոց. կայքում ընդգրկվել են 2019 թվականի երեսուն ամենապոպուլյար երգերի ցանկի և Boom երաժշտական ծրագրի մեջ։
Կենսագրություն
Եվգենին ծնվել է Ռուսաստանի հարավում՝ Եյսկ քաղաքում ։ 12 տարեկանում նա գրել է իր առաջին թրեքը՝ Jey.Werb կեղծանունով։ Ծնողները արգելել են զբաղվել երաժշտությամբ, պատճառաբանելով, որ ռեփի ոլորտում կայուն եկամուտ չկա ։ Ծնողների ազդեցության տակ Եվգենին տեղափոխվել է Սանկտ Պետերբուրգ և ընդունվել Սանկտ Պետերբուրգի աերոտիեզերական սարքաշինության պետական համալսարան ։ Ռադիոտեխնիկայի ոլորտում երկու բարձրագույն կրթություն ստանալով՝ Եվգենին աշխատանքի է անցել НПО «Прибор» գործարանում։ Մի քանի տարի անց ապագա արտիստը որոշել է նորից վերադառնալ երաժշտության՝ հասկանալով, որ չի անում այն, ինչ ուզում է ։
2018 թվականի օգոստոսին Եվգենին պայմանագիր է կնքել SOYUZ MUSIC լեյբլի հետ, և նրա «On the Sea» թրեքը թողարկվել է բոլոր հարթակներում ։ Այն ժամանակ Յուջինի թրեքները մեծ հետաքրքրություն չեն առաջացրել և արտիստը շարունակել է քրտնաջան աշխատել։ Եվգենին թողարկել է իր առաջին հիթը 2019 թվականի հունվարին, երկու ամսվա ընթացքում «Зацепила» թրեքը բարձրացել է ռուսական չարթերի առաջին հորիզոնական։ «Зацепила» երգի տեսահոլովակը YouTube-ում ունի 61 միլիոն դիտում ։ Այնուհետև թողարկվել են «Один», «Давай взорвем» և «Кто ты такая» թրեքերը, որոնց համար Յուջինը ստացել է ոսկե սկավառակներ։ Ունենալով մեծ հաջողություն՝ Եվգենին շարունակել է աշխատել գործարանում, և միայն «Простой» ալբոմի թողարկումից հետո արտիստը թողել է աշխատանքը և մեկնել մեծ շրջագայության Ռուսաստան ։
2020 թվականի օգոստոսին նա բլոգեր Կարինա Կրոսի հետ թողարկել է «Не смогу» երգը։ Այս թրեքը VK / BOOM-ում զբաղեցրել է 1-ին տեղը։
Սիրված երգ
«Давай взорвём» (2019)
Ծանոթագրություններ
Կատեգորիա:Ռուս երաժիշտներ Կատեգորիա:Բեմական կեղծանուններ Կատեգորիա:Ռուս ռեփերներ
Անդրեյ Ռուբլյով (ֆիլմ)
Անդրեյ Ռուբլյով (Андрей Рублев), 1966 թվականին «Մոսֆիլմ»-ում նկարահանված Անդրեյ Տարկովսկու պատմական կինոդրաման։ Սկզբում որոշված էր, որ ֆիլմի վերնագիրը լինի «Չարչարանքներ ըստ Անդրեյի»։
Սյուժե
Ֆիլմը բաժանված է 8 նովել-էպիզոդների, որոնք նկարագրում են XV դարասկզբին ՝ 1400-ից 1423 թվականներին Ռուսիայում տիրող խառնաշփոթ ժամանակաշրջանը, հոգևորական-սրբանկարիչ Անդրեյ Ռուբյովի աչքերով։ Առանձին նովելները սյուժետապես քիչ են կապված միմյանց, բայց պատկերում են միջնադարյան Ռուսիայի ամբողջական պատկերը։ Առաջին, ոչ մեծ գլուխը ցուցադրում է հոգևորականի թռիչքը օդապարիկով։ Պատմությունը սկիզբ է առնում Անդրանիկյան մենաստանից երեք հոգևորականների՝ Դանիլի, Կիրիլի և Անդրեյի հեռանալով։ Վատ եղանակի պատճառով հեգևորականները կանգ են առնում խոշոր ախոռի կամ գոմի կտուրի տակ, որտեղ ներկայացում է ցույց տալիս թափառական արտիստ-խեղկատակ։ Չի հասցնում նա հանգստանալ ավարտից հետո, երբ նրան ծեծելով տանում են գյուղական ոստիկանները։
Հեթանոսական տոնը
Հետևելով հին ավանդույթներին, մերկացած երիտասարդ աղջիկներ ու տղաներ նկարչի աչքի առաջ լողում են գետում։ Օրիորդներից մեկը փորձում է գերել Անդրեյին։ Դանիլը հասկանում է, թե ինչ է կատարվել գիշերը, ու փոքր հարցադրումներից հետո պատասխանում է. «Քո մեղքը, քո խիղճը, քո աղոթքները»։ Եվ այստեղ նրանք ականատես են լինում, թե ինչպես են իշխանի պահապանները հարձակվում հեթանոսների վրա։
Արշավանք
Իշխանական հակամարտությունները հանգեցնում են թաթարների արշավանքին Վլադիմիրի վրա։ Թաթար զինվերների կողմից թալանվել են քաղաքներն ու տաճարները։ Ռուբլյովի նկարները ավերված են։ Նա տեսնում է, թե ինչպես է զինվորներից մեկը քարշ տալիս օրիորդի, փրկում է նրան, կացնով հարվածելով թաթարի գլխին։
Բոլոր այդ սարսափելի պատկերները դիտվում են որպես Անդրեյ Ռուբլյովի հավատքի փորձություն։ Ամբողջ ֆիլմի ընթացքում անց է կացվում Անդրեյ Ռուբլյովի և Ֆեոֆան Գրեկի փիլիսոփայական վեճը։ Հիասթափված Անդրեյը վերադառնում է մենաստան, կասկածելով, արդյոք պետք են մարդկանց իր նկարները։ Անդրեյի կասկածանքներին ու տանջանքներին զուգահեռ ներկայացվում է Ֆեոֆանի աշխարհի հանգիստ հոգևորական ընկալումը։ Վերջինս համոզում և խնդրում է Ռուբլյովին, որ անկախ ամեն ինչից շարունակի ստեղծագործել։
Անդրեյ Ռուբլյովը, քավելով իր սարսափելի մեղքը՝ մարդու սպանությունը, լռության երդում է տալիս, որը սյուժեից ելնելով պահում է տասնհինգ տարի
Ավարտ
Վերջին նովելը ՝ «Զանգերը» պատմություն է մի պատանու մասին, ով իր փրկության համար ձևացրեց, թե գիտի զանգերի ձուլման գաղտնիքը, իսկ հետո բացահայտեց, որ իրականում էլ կարող է։ Ավերված Սուզդալում պետք է ձուլել նոր զանգ տաճարի համար։ Իշխանի ծառաները փորձում են գտնել զանգերի վարպետի, բայց արշավանքից հետո ոչ ոք ողջ չի մնացել։ Միակը, ում կարողանում են գտնել՝ երիտասարդ Բորիսկան է վարպետ-ձուլողներից մեկի որդին, ով համոզում է, էե գիտի գաղտնիքը։ Իշխանին ոչինիչ չի մնում, բացի համաձայնվելուց։
Ծանոթագրություններ
Կատեգորիա:Խորհրդային ֆիլմեր Կատեգորիա:Ռուսերեն ֆիլմեր Կատեգորիա:1966 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Columbia Pictures ֆիլմեր Կատեգորիա:Ռուսական ֆիլմեր Կատեգորիա:Խորհրդային դրամա ֆիլմեր
Ալեքսանդր Սենին
Ալեքսանդր Ստեպանովիչ Սենին ( - 1930 թվականի դեկտեմբերի 28-ին գնդակահարվել է), կազակ, ռուս սպա, Միխայիլ Շոլոխովի «ԽաղաղԴոն» վեպի գործող անձ, Միխայիլ Շոլոխովի «Հերկած խոպան» վեպից՝ Պոլովցևի կերպարի նախատիպը։
Կենսագրություն
Ալեքսանդր Սենինը վաղ տարիքից զրկվել է ծնողներից՝ մնալով հարազատ եղբոր խնամքին։ 1914 թվականին խորունժի աստիճանով մեկնում է ռուս-գերմանական ռազմաճակատ։ Ալեքսանդր Ստեպանովիչը ծառայել է 44-րդ Դոնի կազակական գնդում դասակային սպա, որտեղ նա միաժամանակ զբաղեցնում էր հարյուրյակի հրամանատարի պաշտոնը։ Ավելի ուշ նշանակվում է գնդային համհարզ, այնուհետև հարյուրյակի ավագ սպա։ 1917 թվականի մարտ ապրիլին գունդը տեղափոխվում է Դոն, և Սենինը նշանակվում է դիվիզիայի շտաբի ավագ համհարզի պաշտոնում։ Առաջին համաշխարհային պատերազմի ընթացքում ունեցած ռազմական վաստակի համար Ալեքսանդր Ստեպանովիչ Սենինը պարգևատրվել է Սուրբ Աննայի երեք և Սուրբ Ստանիսլավի երկու շքանշաններով։
Treasure
«Treasure», ամերիկացի ռոք երգիչ Բրունո Մարսի երգը, երրորդ սինգլը Unorthodox Jukebox ստուդիական ալբոմում։ 2013 թվականի հունիսի 17-ին սինգլը թողարկվեց։
Ալեքսանդր Սենին
Կենսագրություն
1918 թվականին Դոնի կառավարության ձևավորումից հետո զորակոչվում է Դոնի բանակ։ Լինելով հարյուրյակի հրամանատար՝ Ալեքսանդր Սենինը մասնակցել է Ֆ. Գ. Պոդտյոլկովի արշավախմբի գերեվարմանը և գնդակահարությանը, եղել է ռազմա-դաշտային դատարանի քարտուղար, որը դատապարտել է Ֆ. Գ. Պոդտյոլկովին և Մ. Վ. Կրիվոշլիկովին։
Treasure
Երգի մասին
«Treasure» սինգլը գրել են Բրունո Մարսը և իր գործընկեր The Smeezingtons խումբը։ Ալբոմի նախորդ երկու սինգլերի նման «Locked Out of Heaven» և «When I Was Your Man», այս սինգլը նույնպես նվաճեց աշխարհը ։
Ալեքսանդր Սենին
Կենսագրություն
1918 թվականի օգոստոսին ստացել է եսաուլի կոչում, հոկտեմբերի 20-ին կարմիրների հետ մարտի ժամանակ զոհվում է գնդի հրամանատարը և Սենինը ժամանակավորապես ընդունում է գնդի հրամանատարությունը։ Շուտով Կարմիր բանակի հարձակման հետ կապված Ալեքսանդր Սեմինի գունդը կազմալուծվում է։ Ալեքսանդր Ստեպանովիչը ընկնում է Չերնիշևսկի ստանիցայում տեղակայված 7-րդ պլաստունյան բրիգադի շտաբ, որտեղ ծառայում է շարային մասի գծով ավագ համհարզ, միաժամանակ կատարելով բրիգադի շտաբի պետի պարտականությունները։
Treasure
Տեսահոլովակ
Երգի տեսահոլովակը նկարահանվել է 2013 թվականի մայիսի 20-ին, Լաս Վեգասում, և հենց հաջորդ օրը սինգլը մտել է Billboard Music Awards 2013: Տեսահոլովակը թողարկվել է 2013 թվականի հունիսի 14-ին։ Տեսահոլովակը հիշեցնում է Earth, Wind & Fire խմբի «Let's Groove» երգը ։
Ալեքսանդր Սենին
Կենսագրություն
1919 թվականին Սենինը վիրավորվում է և պառկում է հոսպիտալում։ Սպիտակների բանակի նահանջի ժամանակ Նովոռոսիյսկում գերի է ընկնում։ Գնդակահարվելու վախից փոխում է ազգանունը և ծառայության անցնում կարմիրների մոտ։ Կարմիր բանակում որպես շարքային ծառայում է 16-րդ հեծելազորային դիվիզիայում, սկզբում հեծանվային վաշտում, այնուհետև հեղտրիբունալում, որպես գրագիր և գործավար։ 1921 թվականին ձերբակալվում է ազգանունը փոխելու համար, Ռազմական Տրիբունալի կողմից դատապարտվում է պատժի առավելագույն չափին, սակայն հետագայում վճռաբեկության կարգով Գերագույն դատարանը նրան դատապարտում է հինգ տարվա ազատազրկման։ Ա. Ս. Սենինը բանտում անցկացնում է չորս տարի և վերադառնում Եվլանտևսկի խուտոր։ Այստեղ նա զբաղվում է գյուղատնտեսությամբ, Բոկովսկի յոթամյա դպրոցում մաթեմատիկա է դասավանդում։
Treasure
Հավաստագրումներ
!scope="col" colspan="3"| Streaming
Ալեքսանդր Սենին
Կենսագրություն
1930 թվականի հուլիսի սկզբին Ա. Ս. Սենինը ձերբակալվում է Դոնեցկի օկրուգային բաժնի կողմից հակահեղափոխական ապստամբական կազմակերպություն ստեղծելու մեղադրանքով։ Նրա կենտրոնը և հիմնական բազան համարվում էր Վյոշենսկի շրջանի Բոկովսկի գյուղական խորհրդի Եվլանտևսկ խուտորը, իսկ կազմակերպիչը և ղեկավարը Ա. Ս. Սենինը։ Կազմակերպության անդամները մեղադրվում էին խորհրդային իշխանությունը տապալելու նպատակով ապստամբության կազմակերպման մեջ։ Ընդհանուր առմամբ այս գործով որպես մեղադրյալ անցնում էին 98 մարդ։ 1930 թվականի դեկտեմբերի 28-ին 8 մարդ, այդ թվում Ա. Ս. Սենինը, գնդակահարվում են։
Treasure
Հավաստագրումներ
† Since May 9, 2013, RIAA certifications for digital singles include on-demand audio and/or video song streams in addition to downloads.
Ալեքսանդր Սենին
Կենսագրություն
ԽՍՀՄ ԳԽ 1989 թվականի նոյեմբերի 16-ի «30-40- ական թվականների և 50–ականների սկզբի պատժամիջոցների զոհերի նկատմամբ արդարության վերականգնմանն ուղղված լրացուցիչ միջոցառումների մասին» հրամանագրից հետո նույն տարվա նոյեմբերի 24-ին Ռոստովի մարզի դատախազության կողմից Ա. Ս. Սենինի գործը վերանայվում է և նա հետմահու արդարացվում է։
Միխայիլ Շոլոխովի «Խաղաղ Դոն» վեպի հինգերորդ մասում պոդտյոլկովսկի արշավախմբի գնդակահարության տեսարանում հիշատակվում է հարյուրյակի հրամանատար Ա.Ս. Սենինը։ Նա Պոդտյոլկովի և Կրիվոշլիկովի ջոկատի ճակատագիրը որոշող գլխավոր գործող անձանցից մեկն է։ Միխայիլ Շոլոխովը «Հերկած խոպան» վեպի վրա աշխատելիս, նորից անդրադառնում է Ալեքսանդր Ստեպանովիչ Սենինի կենսագրությանը և անձնական գործին, այն օգտագործելով որպես Պոլովցևի նախատիպ ։
Աղբյուրներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Սուրբ Ստանիսլավի շքանշանի ասպետներ Կատեգորիա:ԽՍՀՄ-ում գնդակահարվածներ
Դըդվանք
Դըդվանք, լեռ Հայաստանի Արարատի մարզում, Ուրծի լեռնաշղթայում, Զանգակատուն գյուղից նոտ 8 կիլոմետր հյուսիս-արևելք։ Նշանակված է Կովկասի 5-վերստանոց քարտեզում ։
Ծանոթագրություններ
Կատեգորիա:Արարատի մարզի լեռներ
Թիմոթի Գրանադերոս
Թիմոթի Գրանադերոս կրտսեր (Timothy Granaderos Jr., ), ամերիկացի դերասան և մոդել։ Առավել հայտնի է Նեթֆլիքսի «13 պատճառ՝ ինչու» հեռուստասերիալում կատարած Մոնտգոմերի «Մոնտի» դե լա Քրուզի դերով։
Վաղ կյանք
Ծնվել է 1986 թվականի սեպտեմբերի 9-ին ԱՄՆ-ի Միչիգան նահանգի Իպսիլանտի քաղաքում և մեծացել է Փորթեյջ քաղաքում, հետագայում տեղափոխվել է Լոս Անջելես՝ մոդելություն և դերասանություն ուսումնասիրելու։ Նա Թիմ և Քրիստին Գրանադերոսների որդին է։ Թիմոթին ունի ավագ քույր՝ Էլիսոնը, ով մեյքափ արտիստ է և կրտսեր եղբայր՝ Ուիլը։ Թիմոթին արմատներով Ֆիլիպիններից է ։
Նա ավարտել է Portage Northern High School դպրոցը, հետո սովորել է Միչիգան նահանգի համալսարանում, որտեղ գովազդ էր ուսումնասիրում և խաղում էր ֆուտբոլային թիմում ։
Կարիերա
2010 թվականին դերասանական աշխարհ մտնելուց առաջ, նա աշխատել է որպես «Committed» ֆիլմի ռեժիսորի օգնական։
2016 թվականին նա «T@gged» վեբ սերիալում կատարել է Աշ Ֆրանկլինի դերը։ Նա նաև հայտնվել է «In the Vault» շոույում որպես Թեյլոր Փրայս։
Սկզբում, Գրանադերոսը մասնակցել է «13 պատճառ՝ ինչու» հեռուստասերիալի կերպարներ Ջասթին Ֆոլեյի, Թոնի Պադիլայի և Ջեֆ Աթկինսի դերերի լսումներին, սակայն վերջում նրան է հասել Մոնտգոմերի «Մոնտի» դե լա Քրուզի դերը ։ Նա հայտնվել է հեռուստասերիալի առաջին և երկրորդ եթերաշրջաններում։ Երրորդ եթերաշրջանում նա կանոնավոր կերպով է հայտնվել։
Թիմոթին Silver Mass Entertainment-ի և The GERSH Agency-ի ներկայացուցիչն է ։
Արտաքին հղումներ
Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի մոդելներ
Պոլվերարա
Պոլվերարա (Polverara), կոմունա Իտալիայում, գտնվում է Վենետո մարզում՝ Պադովա գավառում ։ Բնակչությունը 2620 մարդ, բնակչության խտությունը 260 մարդ/կմ²։ Զբաղեցնում է 9 կմ² տարածք։ Փոստային ինդեքս՝35020։ Հեռախոսային կոդ՝ 049։
Բնակչության հովանավոր համարվում է Սան Ֆիդենզիոն։ Ամեն տարի տոնը նշվում է նոյեմբերի 16-ին։
Ծանոթագրություններ
Կատեգորիա:Իտալիայի բնակավայրեր
Ակրիլաթթու
Ակրիլաթթու, պրոպենաթթու, CH2=CH-COOH, միահիմն չհագեցած թթու։
Հատկություններ
Անգույն, սուր հոտով հեղուկ, հալման ջերմաստիճանը՝ 13 °C, եռմանը՝ 141 °C, խտությունը՝ 1049 կգ/մ3։ Լուծվում է ջրում, սպիրտում և եթերում։
Ստացում
Ակրիլաթթու ստացվում է իր նիտրիլի՝ ակրիլոնիտրիլի հիդրոլիզից կամ օքսոսինթեզով։ Հեշտ պոլիմերվում է՝ առաջացնելով պինդ, անգույն պոլիակրիլաթթու։
Կիրառություն
Ակրրիլաթթու և նրա աղերը օգտագործվում են որպես տպագրական ներկերի և մածուկների հավելանյութ, լաքերի բաղադրամաս են։
Նիժնիե Սերոգոզիի շրջան
Նիժնիե Սերոգոզիի շրջան (Нижньосiрогозський район), շրջան Ուկրաինայի Խերսոնի մարզում։
Աշխարհագրություն
Շրջանի տարածքի մակերեսը կազմում է 1209 կմ²։
Բնակչություն
2005 թվականի մարդահամարի արդյունքներով շրջանում բնակվում էր 18800 մարդ։ Բնակչության խտությունը կազմում էր 15,55 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Կիևի մետրոպոլիտեն
Կիևի մետրոպոլիտեն (Київський метрополітен կամ Київське метро), մետրոհամակարգ, որը հանդիսանում է Կիևի հասարակական տրանսպորտի հենակետը։ Այն Ուկրաինայի առաջին արագ տրանզիտային համակարգն էր և երրորդն էր ԽՍՀՄ-ում (Մոսկվայի և Սանկտ Պետերբուրգի մետրոներից հետո)։ Այն ունի 3 գծեր՝ ընդհանուր 37,6 կմ երկարությամբ և 52 կայարաններ։ Մետրոպոլիտենը կատարում է Կիևի հասարակական տրանսպորտով փոխադրումների 38%-ը։ 2013 թ. մետրոպոլիտենը տեղափոխել է 536,2 միլիոն ուղևորների։ Աշխարհի ամենախորը կայարաններից մեկը՝ Արսենալնան, համակարգում է հիմնադրվել։
Պատմություն
Կիևի արագ փոխադրման պատմությունը սկսվում է 1916 թվականից, երբ ռուս-ամերիկյան առևտրով զբաղվող բիզնես ընկերությունը փորձեց հավաքել գումար և հովանավորել Կիևի մետրոպոլիտենի կառուցումը։ Ցարական կառավարության անկումից հետո Սկորոպադսկին նույնպես հետաքրքրված էր կառուցվող համակարգով, սակայն Ուկրաինայի նահանգի անկումից հետո Ուկրաինան ընկավ քաղաքացիական պատերազմի քաոսի մեջ, և նախագիծը հետաձգվեց։
Ռուսական քաղաքացիական պատերազմում բոլշևիկների հաղթանակի հետևանքով Կիևը դարձավ գավառական քաղաք, և քաղաքը բարելավելու ոչ մի պլաններ չգծվեցին։ Երկու տասնամյակ հետո այս ամենը փոխվեց, երբ 1934 թ. ԽՍՀՄ-ի Ուկրաինայի մայրաքաղաքը Խարկովից տեղափոխվեց Կիև։ 1936 թ. հուլիսի 9-ին Կիևի ղեկավարությունը աչքի անցկացրեց Փափազովի (Փափազյանի)՝ Մոսկվայի տրանսպորտի ինժեներության համալսարանի շրջանավարտի նախագծին, որ կոչվում էր «Կիևի մետրոյի նախագիծ»։ Հանդիպման րոպեներում նշվում է, որ «հեղինակը հաջող կերպով շրջանցել է Կիև քաղաքի վերակառուցման խնդիրներից մեկը և ներքաղաքային փոխադրամիջոցի հիմնադրումը, նույնպես պատասխանել է տարբեր հարցերի՝ կապված մետրոյի նախագծի հետ»։ Ինժեներ Փափազյան բոնուս է ստացել 1000 ռուբլու չափով իր նախագծի համար Կիևից։
Պատերազմի ընթացքում կրած սարսափելի ավերածությունների հետևանքով մասսայական վերակառուցումներ սկսվեցին ԽՍՀՄ-ի երրորդ ամենամեծ քաղաքի համար։ Այս անգամ մետրոպոլիտենը նախագծի մեջ էր, և կառուցումը սկսվեց 1949 թ. օգոստոսին։ 11 տարի անց 5.2 կմ երկարությամբ առաջին հատվածը բացվեց, որը միացնում էր Վոկզաինան Դնիպրոյին։
Այդ հինգ կայարաննեը ձևավորեցին կենտրոնակն հատվածը, որ հայտնի է որպես Սվյատոշինսկո-Բրովարսկա գիծ։ Այն ձգվում է քաղաքի արևմուտքից դեպի արևելք։ Գիծը խաչվում է Դնեպր գետի հետ 1965 թ. նոր նախագծված մետրո-գետում և գնում արևելք՝ դեպի լայն բնակեցում ունեցով տարածքներ, որոնք կառուցվել են գետի ձախ հատվածում և ավելի ընդարձակվել 1968 և 1971 թթ.։ Միաժամանակ ընդգրկել է Սվյատոշինի և Բիլիչիի ամենաբնակելի տարածքները։
Երկրորդ գծի կառուցումը սկսվել է 1970-ական թվականներին, իսկ առաջին երեք գծերը բացվել են 1976 թվականին։ Այն հայտնի է որպես Կուրենիվսկո-Չերվոնոարմիյսկա գիծ։ 1980-1982 թթ. այն հասավ մինչև Օբոլոն, ապա՝ ամենաշատ բնակեցված շրջանը Կիևի հյուսիսում։ Միաժամանակ կառուցումը շարունակվեց հարավ-արևմուտքում նոր կայարանների ավելացմամբ 1981-1984 թթ.։
Երրորդ՝ Սիրեցկո-Պեչերսկա գծի կառուցումը սկսվեց 1981 թ.։
2010 թ. դեկտեմբերի 15-ին բացվեցին երեք նոր կայարաններ Տերեմկիի ուղղությամբ։ 2010 թ. դեկտեմբերի 27-ին բացվեց նոր կայարանը՝ Վյստավկովյի կենտրոնը։
Ճարտարապետությունը
Կիևի մետրոպոլիտենը բացառություն չի հանդիսանում ԽՍՀՄ-ի մետրոպոլիտենների համակարգում, որ հայտնի է պայծառ և գունավոր նկարչական ձևավորումներով։ Առաջին շրջանի կայարանները մտածված և ձևավորված էին հետպատերազմական խորհրդային ճարտարապետության ոճով՝ խառնած ուկրաինական ժողովրդական մոտիվներով։ Երկրորդ շրջանի կայարանները արդեն ունեին ոչ այնքան գունավոր, ավելի խիստ ձևավորում։ Գործառութային հնարավորությունները դարձան ամենակարևոր գործոնը ավելի նոր նախագծերի համար, իսկ ձևավորումը մղվեց հետին պլան։ Այդ շրջանում կառուցված կայարաները գրեթե նույնն էին։ Միայն 1970-ական թվականների կեսերին դեկորատիվ ճարտարապետությունը սկսեց վերածնունդ ապրել։
2012 թ. «Ոսկե դարպասներ» կայարանը ընդգրկվեց Եվրոպայի ամենագեղեցիկ 22 մետրոպոլիտեների շարքում (բրիտանական Daily telegraph ամսագրի տարբերակում)։
Վերգետնյա նախասրահներ ունեն 15 կայարաներ.
1990-ական թվականների սկզբին որոշ կայարաններ վերանվանվեցին (դա կապված էր ապակոմունիստականացման հետ)։ Խորհրդային որոշ խորհրդանիշներ, որ նախապես ներառվել էին կայարանների ինտերյերում, վերացվեցին։
Ուղեփակներ և երթուղու վճարներ
Կիևի մետրոպոլիտենում ուղեփակները լինում են երկու տեսակի՝ պատնեշային Типы турникетов Киевского метрополитена // Онлайн-музей Киевского метро և պտտվող։ Ուղեփակներից կարելի է օգտվել, երբ վառվում է կանաչ գույնը։ Տեղափոխման համար կարելի է վճարել երեք եղանակով
Ծանոթագրություններ
Կատեգորիա:Կիև Կատեգորիա:Ուկրաինայի մետրոպոլիտեններ Կատեգորիա:Կիևի տեսարժան վայրեր Կատեգորիա:1960 հիմնադրումներ Ուկրաինայում Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Խուան Միրանդա
Խուան Միրանդա (Juan Miranda, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Բարսելոնա B-ի կազմում։ Խաղում է ձախ պաշտպանի դիրքում ։
Բարսելոնա
Ֆուտբոլիստի կարիերան Միրանդան սկսել է Ռեալ Բետիսում։ 2014 թվականի հունիսին նա միացավ Բարսելոնայի ակադեմիային ։ Իր դեբյուտը Բարսելոնա B-ի կազմում նշեց 2017 թվականի օգոստոսի 19-ին՝ Ռեալ Վալյադոլիդի դեմ խաղում ։ Իր առաջին գոլը Սեգունդա Դիվիզիոնում խփեց 2018 թվականի հունվարի 27-ին՝ Գրանադայի դեմ խաղում ։ Հուլիսի 10-ին Միրանդան 3 տարվա պայմանագիր կնքեց Բարսելոնայի հետ  , ինչից հետո տեղափոխվեց ակումբի առաջին թիմ  ։ Օգոստոսի 12-ին նա հայտնվեց Բարսելոնայի՝ Իսպանիայի սուպերգավաթի Սևիլյայի դեմ խաղի համար կազմում  , սակայն այս խաղում խաղադաշտ դուրս չեկավ ։
Ակումբային վիճակագրություն
2018 թվականի սեպտեմբերի 6-ի դրությամբ
Արտաքին հղումներ
Կատեգորիա:Ֆուտբոլի պաշտպաններ Կատեգորիա:Իսպանացի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:2020 թվականի Ամառային օլիմպիական խաղերի արծաթե մեդալակիրներ
Միգել Տրաուկո
Միգել Անխել Տրաուկո Սաավեդրա (Miguel Ángel Trauco Saavedra, ) պերուացի ֆուտբոլիստ, Ֆլամենգո ակումբի և Պերուի հավաքականի պաշտպան։
Ակումբային կարիերա
Միգելը իր կարիերան սկսել է Ունիոն Կամերսիո ակումբում։ 2011 թվականի փետրվարի 13-ին Ալյանսա Լիմա ակումբի դեմ խաղում նա կատարեց իր առաջնաելույթը Պերուի առաջնությունում ։ Փետրվարի 20-ին Խուան Աուրիչ ակումբի դեմ խաղում Միգելը խփում է իր առաջնին գոլը Ունիոն Կամերսիո ակումբում ։ Բոլոր անցկացրած հինգ մրցաշրջաններում Միգելը ընդհանուր անցկացրել է 150 խաղ։
2016 թվականի սկզբին Միգելը տեղափոխվել է Ունիվերսիթարիո ակումբ։ Փետրվարի 7-ին Այկուչո ակումբի դեմ խաղի ժամանակ նա կատարել է իր առաջնախաղը նոր թիմի կազմում ։ Հոկտեմբերի 19-ին Ալյանսա Ատլետիկո ակումբի դեմ խաղի ժամանակ նա խփել է իր առաջին գոլը Ունիվերսիթիո ակումբի կազմում ։
2017 թվականի սկզբին Միգելը դարձել է բրազիլական Ֆլամենգո ակումբի խաղացող ։ Հունվարի 29-ին Կարիոկայի Լիգայի շրջանակներում՝ Բաովիստա ակումբի դեմ խաղի ժամանակ նա կատարել է իր առաջնայելութը նոր թիմի կազմում ։ Նույն խաղում Միգելը խփել է իր առաջին գոլը Ֆլամենգո ակումբում։ Մայիսի 13-ին Ատլետիկո Մանեյրո ակումբի դեմ ժաղի ժամանակ նա կատարել է իր առաջնախաղը բրազիլիական Սերիա Ա առաջնությունում ։
Միջազգային կարիերա
2016 թվականի ամռանը Միգելը մասնակցել է Ակերիկայի գավաթին՝ որը կայացել է ԱՄՆ-ում։ Մրցաշրջանում նա խաղացել է Հայիթի, Էկվադորի , Բրազիլիայի և Կոլումբիայի հավաքականների հետ խաղերում ։
Արտաքին հղումներ
Կատեգորիա:Պերուի հավաքականի ֆուտբոլիստներ Կատեգորիա:Ֆուտբոլի պաշտպաններ Կատեգորիա:2018 թվականի ֆուտբոլի աշխարհի առաջնության մասնակիցներ
Նովովորոնցովկայի շրջան
Ստեղծվել է 1939 թվականին։ Վարչական կենտրոնը՝ Նովովորոնցովկա ։
Աշխարհագրություն
Շրջանի տարածքի մակերեսը կազմում է 1005 կմ²։
Բնակչություն
2005 թվականի մարդահամարի արդյունքներով շրջանում բնակվում էր 23800 մարդ։ Բնակչության խտությունը կազմում էր 23,68 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Կովկասյան գրաքննական կոմիտե
Կովկասյան գրաքննական կոմիտե, 1851-ի մարտի 29-ին ցարական կառավարության հրամանագրով Անդրկովկասում լույս տեսնող գրքերն ու այլ հրատարակությունները պետք է ենթարկվեին պաշտոնական գրաքննության և ստեղծվում է «Կովկասյան գրաքննական կոմիտեն»։
Ծանոթագրություններ
Կատեգորիա:Գրաքննություն
Պիոբեզի դ’Ալբա
Պիոբեզի դ’Ալբա (Piobesi d'Alba), կոմունա Իտալիայի Պիեմոնտ մարզի Կունեո գավառում։
Բնակչությունը կազմում է 1218 մարդ (2008 թվականի տվյալներով)։ Բնակչության խտությունը՝ 406 մարդ/կմ²։ Տարածքը՝ 3 կմ²։ Փոստային ինդեքս՝ 12040։ Հեռախոսային կոդ՝ 0173։
Ժողովրդագրություն
'''Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ
Նովոտրոիցկոեի շրջան
Նովոտրոիցկոեի շրջան (Новотроіцький район), շրջան Ուկրաինայի Խերսոնի մարզում։
Բնակչություն
2005 թվականի մարդահամարի արդյունքներով շրջանում բնակվում էր 10800 մարդ։ Բնակչության խտությունը կազմում էր 4,7 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Պեկորինո Ռոմանո
Պեկորինո Ռոմանո (Pecorino Romano), աղի պանիր, որ մտնում է պինդ պանիրների դասի մեջ։ Արտադրվում է Իտալիայում։ Պատրաստման համար օգտագործում են ոչխարի կաթը, որ արածեցվում են Լացիի շրջանում և Սարդինիա կղզում։
Պատմություն
Այս պանիրն առաջին անգամ պատրաստվել է Հռոմի արվարձաններում 2 հազարամյակ առաջ ։ Այն ժամանակվա պատրաստման եղանակները պահպանվել են մինչև մեր օրերը ։ Պանրի այս տեսակը Հին Հռոմի լեգեոներների սովորական սնունդն էր, նրանք վերցնում էին այն արշավանքների գնալիս ։ Մինչև 1884 թվականը պանիրն արտադրվում է Լացիում։ Հետո քաղաքական իշխանությունները մտցրին որոշակի սահմանափակումներ, և պանիրն արգելվեց պատրաստել հռոմեական խանութներում։ Նրա արտադրությունը տեղափոխեցին Գավոիի, որը գտնվում է Սարդինիայի կղզում։
Պատրաստում
Պանրի պատրաստման գործընթացն սկսվում է նոյեմբերից և տևում է մինչև հունիս ։ Կաթը եռացնում են մինչև 45 աստիճան և սպասում են մեկ օր։ Հետո սկսում են պանրի պատրաստման գործընթացը։ Պատրաստելուց հետո 90 օրվա ընթացքում պանիրն ավելի չորանում է և աղիանում։ Պանրի գլուխները տեղադրում են հատուկ տարաների մեջ, որտեղ պահպանվում է բարձր խոնավություն և ոչ բարձր ջերմաստիճան։ Այդտեղ նրանք մնում են շուրջ մեկ տարի։
Ծանոթագրություններ
Կատեգորիա:Պանիրներ ոչխարի կաթից Կատեգորիա:Իտալական պանիրներ Կատեգորիա:Պինդ պանիրներ
Հրաչյա Աճառյան
Հրաչյա Հակոբի Աճառյան, ականավոր հայ լեզվաբան և բառարանագիր, ՀԽՍՀ ԳԱ ակադեմիկոս (1943) ։ Հայտնի է իր գիտական աշխատություններով հայոց լեզվի բարբառաբանության, լեքսիկոլոգիայի, լեքսիկոգրաֆիայի, պատմության վերաբերյալ և այլն։
Կենսագրություն
Ծնվել է Կոստանդնուպոլիսում՝ կոշկակարի ընտանիքում։ Սովորել է նախ իր ծննդավայրի Կենտրոնական վարժարանում, հետո մեկնել է Փարիզ՝ բարձրագույն կրթություն ստանալու Սորբոնի համալսարանում, որտեղ աշակերտել է Անտուան Մեյեին։ 1897 թվականին Փարիզի լեզվաբանական ընկերությանը ներկայացրել է իր ուսումնասիրությունը լազերենի մասին և ընտրվել է այդ ընկերության անդամ։ Նույն թվականին նա Փարիզում մասնակցել է արևելագետների 13-րդ կոնգրեսին և հայերենի մասին ներկայացրել է երկու զեկուցում։ 1898 թվականին մեկնելով Ստրասբուրգ՝ Աճառյանը մեկ կիսամյակ լսել է հայագետ Հյուբշմանի դասախոսությունները։ Ավարտելով մասնագիտական բարձրագույն կրթությունը՝ 1898 թվականին Աճառյանը գալիս է Հարավային Կովկաս և նվիրվում է ուսուցչությանն ու գիտական աշխատանքներին։
Երկար տարիներ նա ուսուցչություն է արել Էջմիածնում, Շուշիում, Թավրիզում, Նոր–Նախիջևանում, Կարինում և այլուր։ Կարինում Աճառյանը կազմել է Սանասարյան վարժարանի ձեռագրերի ցուցակը՝ կորստից փրկելով հայ մշակույթի որոշ արժեքներ։
Աճառյանը շրջել է պատմական Հայաստանի շատ վայրեր, ուսումնասիրել է մագաղաթներ, հուշարձաններ՝ հատկապես խորանալով մի շարք բարբառների հետազոտության մեջ և զանազան նյութեր է հավաքել հայագիտության տարբեր ճյուղերի համար։ Գավառական ուսուցչի թափառական դրությունը Աճառյանին թույլ չի տվել հրապարակելու իր կարևոր աշխատությունները։ Խորհրդային կարգերի հաստատումից հետո Աճառյանը նշանակվում է Պետական համալսարանի դասախոս, և ամբողջապես նվիրվում է գիտական ու մանկավարժական աշխատանքների և իրար ետևից լույս է ընծայում բազմաթիվ գիտական աշխատություններ ։
Ստալինյան ռեպրեսիաների հետևանքով 1937 թվականին խորհրդային իշխանությունները Երևանում նրան անհիմն ձերբակալել են և մեղադրանք առաջադրել «հակահեղափոխական, հակախորհրդային, ազգայնամոլական գործունեություն» ծավալելու համար։ Երկու տարի անցկացրել է աքսորավայրում, 1939 թվականին արդարացվել է և վերադարձել Երևան։
Արտաքին հղումներ
Կատեգորիա:Հայ բառարանագիրներ Կատեգորիա:Հայ լեզվաբաններ Կատեգորիա:ՀՀ ԳԱԱ ակադեմիկոսներ Կատեգորիա:ՀԽՍՀ գիտության վաստակավոր գործիչներ Կատեգորիա:Հայոց ցեղասպանության ականատեսներ Կատեգորիա:Հայերն Օսմանյան կայսրությունում Կատեգորիա:Հայոց ցեղասպանությունից փրկվածներ Կատեգորիա:Խորհրդահայեր Կատեգորիա:Բանասիրական գիտությունների դոկտորներ Կատեգորիա:Հայ ակադեմիկոսներ
Աղվենի ժողովի կանոններ
Հիշատակում
Հիշատակվում է «Կանոնագիրք Հայոց»-ամ և Մովսես Կաղանկատվացու «Աղվանից աշխարհի պատմության» մեջ։ Տիրապետող կարծիքի համաձայն, ժողովը կայացել է 5-րդ դարի վերջին կամ 6-րդ դարի սկզբին, Վաչագան Գ Բարեպաշտի օրոք, Պուրտավից արևմուտք՝ թագավորական ամառանոց Աղվենում։ Իր բնույթով ժողովն աշխարհիկ-եկեղեցական Էր։ Հրավիրման դրդապատճառը բազմաթիվ հակառակություններն էին երկրի աշխարհականների և հոգևորականների միջև, նպատակը՝ ներգործության իրավական միջոցներով դրանք հարթելը։ Արքայի ամառանոցում ժողով հրավիրելը եկեղեցու նվաստ կացության հետևանքն էր։
Ժողովն ընդունել է 21 կանոն, որոնք չափազանց մերձ են Աշտիշատի ժողովի սահմանումներին։ Նրանցից երևում Է, որ ազատներն իրենց դաստակերտներից վտարում էին երեցներին, նոր երեցներ կարգում, եկեղեցիներում սեղան կանգնեցնում, նշխարներ տեղադրում, պատարագ կազմակերպում՝ առանց եպիսկոպոսի հետ համաձայնեցնելու՝ յուրացնելով վերջինիս իշխանությունը կիրակի օրերը իրենց ծառաների հետ եկեղեցի չէին գնում հանգուցյալի հոգեբաժինը չէին հանձնում եկեղեցուն հանգուցյալի հիշատակին նվիրված պատարագ չէին կատարում շարունակում էին ապրել հեթանոսաբար, ամուսնանում մերձավոր ազգականների, եղբոր կնոջ հետ, կին էին առնում առանց պսակի և օրհնության, առանց պատճառի կնոջից ամուսնալուծվում են։ ժողովը պակասեցրեց աշխարհականներից գանձվող պտղի և տասանորդ կոչվող հարկերը։
Նրանց համար սահմանվեցին նաև հոգևոր բնույթի մի շարք պարտավորիչ կանոններ՝ արգելվեցին նոր կրոնի գաղափարներին հակասող հեթանոսական կենցաղավարության առանձին երևույթներ, վերջապես, «ամենայն սրությամբ» հետապնդվեց հոգևորականների դատապարտելի վարքը (օրինակ՝ միմյանց վրա մեղք բարդելը, վանքի հասույթները հափշտակելը են)։
Գրականություն
Կատեգորիա:Հայոց պատմություն
Բնական կամար
Բնական կամար կամ բնական կամուրջ, դարպասի, կամարի, կամրջի տեսք ունեցող ժայռոտ գոյացություններ, որ առաջանում են լեռնային ապարների էրոզիայի ու քամահարման արդյունքում։
Երկրաբանություն
Բնական կամարների միջանցիկ մասը սովորաբար շրջապատված է լինում քարակույտերով, որոնց հաստությունը, որպես կանոն, համապատասխանում է բացվածքի լայնությանն ու բարձրությանը։ Կամարները կարող են ամենատարբեր չափերն ունենալ` մի քանի սանտիմետրից մինչև մի քանի հարյուր մետր։ Բնական ամենամեծ կամարը գտնվում է Չինաստանում. այն ունի 122 ± 5 մ բացվածք ։
Էրոզիան, որի արդյունքում գոյանում են բնական կամարները, ազդում է բոլոր տեսակի ապարների վրա։ Նրա ազդեցությունը հատկապես նկատելի է ավազաքարի և կրաքարի վրա, քանի որ այս տեսակները մնացած բոլոր ապարներից ամենից շուտ են քայքայվում ջրի և քամու ազդեցությամբ ։ Երբեմն կամարներ են առաջանում լեռնային գետակների ազդեցությամբ, որոնք հետո հոսում են նման կամարների միջով։ Ծովափերին նման ժայռեր են առաջանում անընդհատ ալեբախության արդյունքում։
Բնական կամարների գոյացման հարցում պակաս դեր չեն խաղում այնպիսի գործոններ, ինչպիսիք են ջերմաստիճանի կտրուկ տատանումները, սառույցի առաջացման պարբերական փուլերը։ Դրանք ևս ժայռերի վրա ճաքերի առաջանալու պատճառ են դառնում։
Ափագիծ
Ափերին կարող են առաջանալ երկու տեսակի կամարներ` կախված երկրաբանությունից։ Ոչ հարթ ափերին, որտեղ լեռները 90° են կազմում ափի հետ, քամու ուժը կենտրոնանում է հրվանդաններին, իսկ կամարը առաջանում է, երբ անձավները ձգվում են դեպի հրվանդան։ Այդպիսի կամարի օրինակ է լոնդոնյան կամարը, որ նախկինում հայտնի էր Լոնդոնի կամուրջ անունով։ Երբ ի վերջո այս կամարները քանդվում են, առաջանում են սյունաձև կամ բրգաձև քարաբեկորներ։ Հարթ ափերին լեռնային ապարները տարածվում են ափագծին զուգահեռ, ընդ որում ավելի փխրուն ապարները (օրինակ` թերթաքար) պաշտպանված են կարծր ապարներով, օրինակ` կրաքարով։ Այս դեպքում ալիքներն ազդում են նախ կարծր, ապա շատ արագ նաև փխրուն ապարների վրա։ Այդպիսի կամարի օրինակ է Դարդլ դորը (Durdle Door):
Քամահարում
Եղանակի ազդեցությամբ առաջացած կամարները սկսում են ձևավորվել ավազաքարի շերտում կազմավորված ճաքերից։ Սառնամանիքների և տաք եղանակի հերթագայությունը ճեղքում են ժայռի լանջը։ Քամահարման հետևանքով բացվածքները մեծանում են` ձևավորելով բնական կամարներ։
Ջուր
Կամարի նմանվող ննական որոշ կամուրջներ ձևավորվում են լեռնային առվակների ու գետակների` ժայռերի մեջ թափանցելու արդյունքում։ Ծիածանի կամարը այդպիսի օրինակ է։ Յուտա նահանգում բնական երեք կամարներ կան, որոնք բոլորն էլ ձևավորվել են կիրճերով անցնող ջրային հոսանքներից։ Նրանցից ամենամեծը Սիպապու կամարն է` 69 մ բացվածքով։
Քարանձավային կամարներ
Բնական կամարներ կարող են առաջանալ բնական կրաքարից քարանձավներում, որտեղ լինում են բնական փլուզումներ և առաջանում են քարակատարներ։ Ինչպես ժայռային շատ գոյացություններում, բնական կամարները, շարունակական քայքայման ենթարկվելով, ոչնչանում են։ Այդպիսի օրինակ է Լոնդոնի կամուրջը, որը, փոթորկից հետո կորցնելով կամարը, ավելի շատ է ենթարկվել էրոզիայի ։
Արտաքին հղումներ
Կատեգորիա:Բնական կամուրջներ
Եվրակենտրոնություն
Եվրակենտրոնություն, բնորոշիչ փիլիսոփայական տենդենց    և քաղաքական գաղափարախոսություն, որն ակնհայտ և ոչ ակնհայտ ձևերով արտահայտում է մյուս ազգերի և ժողովուրդների նկատմամբ եվրոպական ազգերի և արևմտյան քաղաքակրթության գերիշխանությունը, եվրոպական ազգերի կենցաղային բարձր մակարդակը, ինչպես նաև նրանց առանձնահատուկ դերը համաշխարհային պատմության մեջ։ Ըստ եվրոցենտրիստների, պատմական ուղին, որն անցել են արևմտյան երկրները, համարվում է միակ ճշմարիտը կամ, համենայն դեպս, միակ օրինակելին։
Եվրոցենտրիզմը հումանիտար գիտություններում
Եվրոցենտրիզմը եվրոպական հումանիտար գիտություններին ի սկզբանե բնորոշ է եղել ։ Գործոններից մեկը, որն ազդել է (չնայած ոչ միանգամից) եվրոցենտրիզմից հեռացման և բոլոր մշակույթներին որպես հավասար մշակույթների գաղափարի ընդունման գործընթացի վրա, եղել է մշակութային շոկը, որը վերապրել են եվրոպական մշակույթները՝ «օտար» մշակույթների հետ բախման ժամանակ։ Վերջինս տեղի է ունեցել 14-19-րդ դարերում՝ գաղութատիրական և միսիոներական էքսպանսիայի շրջանակներում։
Ֆրանսիացի լուսավորիչները առաջ են քաշել պատմության աշխարհագրական սահմանների ընդլայնման, համաշխարհային պատմության վերստեղծման, եվրոցենտրիզմի սահմաններից դուրս գալու գաղափարները։ Նրանցից մեկը եղել է Վոլտերը։ Յոհան Գոթֆրիդ Հերդերը, ով ակտիվորեն ուսումնասիրել է ոչ եվրոպական մշակույթները, ձգտում էր շարադրել բոլոր ազգերի ներդրումները՝ մշակութային զարգացման գործընթացում։
Սակայն, եվրոպական պատմական մտքի զարգացման հաջորդ փուլում, Գեորգ Վիլհելմ Ֆրիդրիխ Հեգելի համաշխարհայի պատմության գաղափարը բախվեց եվրոցենտրիզմի գաղափարների հետ։ Միայն Եվրոպայում համաշխարհային ոգին հասնում է ինքնաճանաչման։ Նկատելի եվրոցենտրիզմը բնորոշ է եղել նաև Կարլ Մարքսի կոնցեպցիային, սակայն բաց էր մնում այն հարցը, թե ինչպես պետք է համագործակցեին եվրոպական և ասիական արտադրական ձևերը՝ անտիկ, ֆեոդալական և կապիտալիստական տնտեսական ժամանակաշրջանների համատեքստում։
19-րդ դարի 2-րդ կեսի պատմաբանները, փիլիսոփաները և սոցիոլոգները սկսեցին հանդես գալ եվրոցենտրիզմի դեմ, որն ուներ գերակա դեր միջազգային պատմական գործընթացի ուսումնասիրման շրջանակներում։ Օրինակ, Նիկոլայ Դանիլևսկին քննադատել է եվրոցենտրիզմը իր մշակութային-պատմական տիպերի տեսությունում։
20-րդ դարի պատմական գիտությունը ոչ եվրոպական ընդհանուր մշակույթի յուրացումը ի հայտ բերեց պատմության որպես միասնական պատմաքաղաքական գործընթացի գաղտնի եվրոցենտրիկ ենթատեքստը։ Ի հայտ եկան բազմաթիվ այլընտրանքային կոնցեպցիաներ։ Օսվալդ Շպենգլերը համաշխարհային պատմության կոնցեպցիան անվանել է «պատմության պտղոմեոսյան համակարգ», որը հիմնված է եվրոցենտրիզմի՝ այլ մշակույթների ընկալման գաղափարի վրա։ Մեկ այլ օրինակ կարող է համարվել քաղաքակրթությունների դասակարգումը, որն առաջ է քաշել Առնոլդ Թոյնբին։ Ինչպես և Արնո Պետերսը, ով պայքարում էր եվրոցենտրիզմի դեմ որպես գաղափարախոսության՝ ծառայեցնելով իր օգտին գիտությունների զարգացումը։ Այդպիսով, նրանք աշխարհի պրոտոգիտական և եվրոցենտրիկ ընկալումը դիտարկում են ոչ եվրոպական հասարակությունների հետ համատեղ։ Եվրասիականության կողմնակիցները, ինչպես օրինակ Նիկոլայ Տրուբեցկոյը, անհրաժեշտ էին համարում եվրոցենտրիզմի հաղթահարումը։ Եվրոցենտրիզմը ակտիվորեն քննադատվում է արևելագիտության և սոցիալական անթրոպոլոգիայի շրջանակներում անտիկ մշակույթների ուսումնասիրման գործընթացում (Ուոլտ Ուիթմեն Ռոստոու)։
20-րդ դարի բոլոր մշակույթներին բնորոշ է եվրոցենտրիզմի իդեալների ճգնաժամը։ Այդ ճգնաժամը ակտուալացրել են ապոկալիպտիկ տրամադրությունները (մասնավորապես, արվեստում հակաուտոպիայի ժանրը)։ Ավանգարդիզմի բնորոշ գծերից մեկն էլ եվրոցենտրիզմից հեռացումն էր և արևելյան մշակույթների նկատմամբ հետաքրքրության բարձրացումը։
20-րդ դարի փիլիսոփայական որոշ հոսանքներ իրենց առջև նպատակ էին դրել հաղթահարել եվրոցենտրիզմը։ Փիլիսոփա Էմանուել Լևինասը եվրոցենտրիզմը համարում էր հիերարխիայի մասնավոր դեպք (ռասսայական, ազգային և մշակութային)։ Ժակ Դերիդայի համար եվրոցենտրիզմը լոգոցենտրիզմի մասնավոր դեպք է։
Ոչ եվրոպական մշակույթներում ի հայտ են եկլ նոր տեսական հոսանքներ։ Աֆրիկայում նեգրիտյուդը ի հայտ եկավ որպես եվրոցենտրիզմին և բռնատիրական մշակութային ասիմիլյացիային որպես, մի կողմից, քաղաքական և սոցիալական կեղեքում և հակադիր ուղղություն, մյուս կողմից աֆրո-ներգրոիդ ազգերի գաղութացման ռասսայական-էթնոմշակութային ինքնահաստատում, որը հետագայում տարածվել է նաև պետական-քաղաքական հարթակներում։ Լատինաամերիկյան ինքնության փիլիսոփայությունը (նուեստրո-ամերիկանիզմ) հիմնավորում էր ունիվերսալ եվրոպական դիսկուրսի ապակենտրոնացումը։ Նա ժխտում էր չսահմանված մշակութային կոնտեքստին ուղղված նկրտումները։ Եվրոցենտրիզմի քննադատողների շարքին են դասվում Այա դե լա Տորեն, Ռամոս Մագանյան, Լեոպոլդո Սեան։
Եվրոցենտրիզմը որպես գաղափարախոսություն
Եվրոցենտրիզմը օգտագործվել և օգտագործվում է գաղութատիրացման քաղաքականության արդարեցման համար ։ Եվրոցենտրիզմ հասկացությունը հաճախ կիրառվում է նաև ռասիզմում։
Ժամանակակից Ռուսաստանում եվրոցենտրիզմի գաղափարախոսությունը բնորոշ է լիբերալ մտավորականության մեծ մասին ։
Եվրոցենտրիզմը դարձել է ժամանակակից Ռուսաստանում վերակառուցման և բարեփոխումների գաղափարախոսական հենք ։
Եվրոցենտրիզմը հիմնվում է մի քանի կայուն առասպելների վրա, որոնք վերլուծվել են Սամիր Ամինի, Սերգեյ Կարա Մուրզայի («Եվրոցենտրիզմ՝ մտավորականության էդիպյան բարդույթ») և այլ հետազոտողների կողմից։
Արևմուտքը համազոր է քրիստոնեական քաղաքակրթությանը։ Այս պնդման շրջանակներում քրիստոնեությունը դիտարկվում է որպես արևմտյան մարդուն բնորոշ դիմագիծ՝ ընդդեմ «մուսուլմանական արևելքի»։ Սամիր Ամինը նշում է, որ Սուրբ Ընտանիքը, Եկեղեցու եգիպտական և սիրիական հայրերը եվրոպացիներ չեն եղել։ Ս․ Գ․ Մուրզան նշում է, որ «այսօր խոսվում է, որ Արևմուտքը քրիստոնեական չէ, այլ հուդայա-քրիստոնեական քաղաքակրթություն է»։ Ընդորում, Ուղղափառությունը դրվում է կասկածի տակ։ Օրինակ, համաձայն պատմաբան Անդրեյ Ամալրիկի և ռուս այլ արևմտագետների, Բյուզանդիայից քրիստոնեության փոխանցումը Ռուսիա եղել է պատմական սխալ։
Արևմուտքը անտիկ քաղաքակրթության շարունակությունն է։ Համաձայն այս պնդման, եվրոցենտրիզմի շրջանակներում համարվում է, որ ժամանակակից արևմտյան քաղաքակրթության արմատները սկսվել են Հին Հռոմից և Անտիկ Հունաստանից, իսկ միջնադարյան ժամանակաշրջանի մասին խոսք չի գնում։ Ընդորում, մշակութային էվոլյուցիայի գործընթացի մասին խոսք չի գնում։ Մարտին Բերնալը, ում հղում են կատարում Սամիր Ամինը և Ս․Գ․ Կարա Մուրզան, ընդգծում է, որ «հելենոմանիա» ծագել է 19-րդ դարի ռոմանտիզմի շրջանակներում, իսկ հին հույները իրենց համարում էին Հին Արևելքի անբաժանելի մասը։ Բեռնալը իր «Սև Աթենաս» գրքում նաև քննադատության է ենթարկել եվրոպական քաղաքակրթության արիական ծագման մոդելը և առաջ քաշել Արևմտյան քաղաքակրթության եգիպտա-սեմիթա-հունական հիբրիդային ծագման կոնցեպցիան։
Ժամանակակից ողջ մշակույթը, ինչպես նաև գիտությունը, տեխնոլոգիաները, փիլիսոփայությունը, իրավունքը և այլն ստեղծվել են արևմտյան քաղաքակրթության կողմից։ Այս պնդումը հաճախ են կիրառում եվրոցենտրիստները։ Ընդորում, ուրիշ ազգերի ներդրումը մերժվում կամ ստորադասվում է։ Այս դիտարկումն առաջին անգամ առաջ է քաշել Կլոդ Լևի Ստրոսը ՝ նշելով, որ ժամանակակից արդյունաբերական հեղափոխությունը մարդկային պատմության կարճաժամկետ դրվագ է, իսկ Չինաստանի, Հնդկաստանի և ոչ արևմտյան այլ քաղաքակրթությունների ներդրումը չափազանց մեծ է և այն չի կարելի անտեսել։
Եվրոցենտրիզմի գաղափարախոսության շրջանակներում կապիտալիստական տնտեսությունը համարվում է «բնական» և հիմնված է «բնության օրենքների» վրա (Հոբսի կողմից առաջ քաշված «տնտեսական մարդու մասին առասպել»)։ Այս մոտեցումը ընկած է սոցիալական դարվինիզմի հիմքում, որը քննադատվել է բազմաթիվ հեղինակների կողմից։ Հոբսի պատկերացումները կապիտալիզմի պարագայում մարդու բնական վիճակի մասին քննադատվել է մարդաբանների կողմից, մասնավորապես Մարշալ Սալինսի կողմից ։ Էթոլոգ Կոնրադ Լորենցը նշում է, որ ներտեսակային ընտրությունը կարող է առաջացնել անբարենպաստ մասնագիտացման ։
Չապլինկայի շրջան
Չապլինկայի շրջան (Чаплинський район), շրջան Ուկրաինայի Խերսոնի մարզում։
Ստեղծվել է 1939 թվականին։ Վարչական կենտրոնը՝ Չապլինկա ։
Աշխարհագրություն
Շրջանի տարածքի մակերեսը կազմում է 1722 կմ²։
Բնակչություն
2005 թվականի մարդահամարի արդյունքներով շրջանում բնակվում էր 38500 մարդ։ Բնակչության խտությունը կազմում էր 22,36 մարդ/կմ²։
Արտաքին հղումներ
Կատեգորիա:Խերսոնի մարզ Կատեգորիա:Ուկրաինայի շրջաններ
Ալեքսանդր Արքիյեր
Ալեքսանդր Արքիյեր (Alexandre Arquillière, ), ֆրանսիացի դերասան, դրամատուրգ և ռեժիսիոր, ստացել է համաշխարհային հռչակ, ապա գլխավոր դեր «Զիգոմար» ֆիլմում։
Կենսագրություն
Խաղացել է Անդրե Անդուանի և Ֆիրմենա Ժեմեի ֆիլմերում։
Հիմնականում նա խաղացել է դժվար դերեր սակայն ունի նաև ավազակային դերեր։
1908 թվականին նկարահանվել է Ալբերտ Կապելլանի մի քանի ֆիլմերում։
Ավելի ուշ նկարահանվել է Ժանա Ռենուարի «Le Bled» 1929, Ժերմենի Դյուլակի «Ժպտացող մադամ Բյոդեն» 1923, ժյուլենա Դյուվիվեի «Օրվա վերջում» 1939 ֆիլմերում։
Ֆիլմագրություն
Կատեգորիա:Ֆրանսիացի դերասաններ Կատեգորիա:20-րդ դարի դերասաններ Կատեգորիա:Ֆրանսիացի թատերական ռեժիսորներ Կատեգորիա:Ֆրանսիացի ռեժիսորներ Կատեգորիա:Ֆրանսիացի դրամատուրգներ Կատեգորիա:Ֆրանսիացի կինոդերասաններ
Դրագոյլա Յարնևիչ
Դրագոյլա Յարնևիչ (ի ծնե՝ Կարոլինա Յարնևիչ, Dragojla Jarnević, ), խորվաթ բանաստեղծուհի, գրող, դրամատուրգ, ուսուցչուհի, լեռնագնաց։ Իլլիրիական շարժման անդամ։ Խորվաթական ֆեմինիզմի հիմնադիրներից մեկն է ։
Կենսագրություն
Ծնվել է վաճառականի ընտանիքում։ Յոթ տարեկանում զրկվել է հորից։ Բազմազավակ ընտանիքն աղքատացել է։ 13 տարեկանից զբաղվել է ինքնակրթությամբ։ 21 տարեկանում սիրահարվել է մորավցի գերմանացի գրող Ֆրանց Ռեդինգերին։ Իմանալով, որ նա հարսնացու ունի, դադարեցրել է նրա հետ սիրավեպը, սակայն հետագայում վիպականացրել է նրա կերպարն իր ստեղծագործություններում։ Ժամանակակիցները նրան նկարագրել են որպես մի աղջկա, որը հետաքրքրություն է առաջացրել տղամարդկանց մոտ, սակայն գիշերային անմիզապահության պատճառով, որով նա տառապել է մինչև 40 տարեկանը, Կարոլինան հրաժարվել է ամուսնության գաղափարից։
Որպես ուսուցիչ աշխատել է Գրացի, Տրիեստի և Վենետիկի հարուստ ընտանիքներում։ 1840 թվականին վերադարձել է Կարլովաց, որտեղ հիմնել է աղջիկների համար առաջին մասնավոր դպրոցը (1840-1853)։ 1853 թվականից ապրել է Պրիբիչում, իսկ 1866 թվականից՝ կրկին Կարլովացում։ Դրագոյլան հաճախ է խոսել խորվաթ ժողովրդի կրթության անհրաժեշտության մասին, քանի որ դրանում քաղաքական նպատակներին հասնելու համար կարևոր նախադրյալ էր տեսնում։ 1850-ական թվականների սկզբից փորձել է հեռանալ քաղաքականությունից և նվիրվել բացառապես մանկավարժական գործունեությանը։
Ստեղծագործություն
1839 թվականին ծանոթացել է գրող Ի. Տրնսկու հետ, որը մեծ ազդեցություն է ունեցել նրա վրա։ Միանալով իլլիրիական շարժմանը՝ Danica ամսագրում խորվաթերենով հայրենասիրական և սիրային բանաստեղծություններ է հրապարակել։
Նրա «Երկու խնջույք» վեպը 1848 թվականի հեղափոխության թեմայով գրվել է ռոմանտիզմի ավանդույթներով և հրատարակվել է 1864 թվականին։
Դ. Յարնևիչը առանձնահատուկ սիրով է կապված եղել թատրոնին։ Նրա գրչին են պատկանել «Վերոնիկա Դեսինիչևա», «Մարիա, Հունգարիայի թագուհի», «Դուվնա» (այժմ կորած) դրամաները։
Նրա ստեղծագործությունները, ի տարբերություն շատ ժամանակակիցների, որոնց պատմվածքները միահյուսվել են թուրքական անցյալի հետ, պատկերել են այդ ժամանակների խորվաթական հասարակության համար արդիական խնդիրները։ 1850-1860-ական թվականների ընթացքում Յարնևիչը պարբերականներում հրատարակել է ավելի քան մեկ տասնյակ սենտիմենտալ-արկածային պատմություններ։ Նաև նա հեղինակել է երեխաների համար մի քանի պատմվածքներ։